**РЕПУБЛИКА СРПСКА**

**НАРОДНА СКУПШТИНА**

**З А П И С Н И К**

**са Шесте посебне сједнице Народне скупштине Републике Српске,**

**одржане 26. априла 2023. године**

Шеста посебна сједница Народне скупштине Републике Српске одржана је 26. априла 2023. године у Бањој Луци.

Предсједник Народне скупштине Републике Српске др Ненад Стевандић (у даљем тексту предсједник) отворио је засједање Шесте посебне сједнице и констатовао да постоји кворум за рад, те да су одсуство са сједнице најавили народни посланици: Мирсад Дуратовић, Саша Грбић, Андреа Гајић, Александра Ступар Радић, Славенко Ристић, Милан Милаковић, Милан Радовић и Мирела Кајкут Зељковић.

На почетку сједнице предсједник је обавијестио присутне да ће се радити док се не исцрпи дневни ред Шесте посебне сједнице Народне скупштине Републике Српске, а да ће ***дан за гласање***бити по окончању расправе о предложеним тачкама дневног реда.

Прије усвајања дневног реда, присутнима се обратио предсједник **Комисије за избор и именовање** Илија Таминџија у вези са Извјештајем о престанку и додијели мандата посланицима у Народној скупштини Републике Српске (у даљем тексту посланици).

У посланичкој расправи учествовао је Небојша Вукановић.

Предсједник је констатовао престанак мандата посланицима у Народној скупштини Републике Српске Тамари Евђић и Денису Шулићу.

**Одлука о додјели мандата народним посланицима у Народној скупштини Републике Српске Милки Савић и Саши Драгићу** **усвојена је са** (присутно 68, гласало 67) **67 гласова *за, ниједним против и ниједан посланик се није уздржао од гласања.***

Новоизабрани народни посланици положили су свечану заклетву.

На основу члана 170, став 1 и члана 171 Пословника Народне скупштине Републике Српске (у даљем тексту Пословник) сједница је заказана на захтјев посланика из клубова посланика СНСД, СП, ДЕМОС, УС, те Посланичке групе СПС.

Посланици су усвојили приједлог Колегијума за спајање расправа о тачкама 1 и 2 **са** (присутно 72, гласало 65) **45 гласова *за, 15 против и пет посланик се уздржало од гласања.***

Посланици су усвојили

**ДНЕВНИ РЕД**

**1. Информација о Закључцима Народне скупштине Републике Српске од 17. фебруара 2020. године у вези антидејтонског дјеловања Уставног суда БиХ;**

**2. Информација о закључцима Народне скупштине Републике Српске усвојеним 10. децембра 2021. године;**

**са**(присутно 72, гласало 69) **57 гласова *за, једним против и 11 посланика се уздржало од гласања.***

**Ад:** **1. Информација о Закључцима Народне скупштине Републике Српске од 17. фебруара 2020. године у вези антидејтонског дјеловања Уставног суда БиХ;**

**2.** **Информација о закључцима Народне скупштине Републике Српске усвојеним 10. децембра 2021. године**

У име предлагача уводно излагање поднио је Игор Жунић, народни посланик.

У посланичкој расправи, учествовали су: Срђан Мазалица, Радован Вишковић, предсједник Владе Републике Српске, Вукота Говедарица, Миланко Михајилица, Срђан Тодоровић, Споменка Стевановић, Драган Галић, Небојша Вукановић, Ненад Стевандић, Рамиз Салкић, Жељко Дубравац, Ђорђе Вучинић, Радислав Дончић, Загорка Граховац, Ранка Перић Ромић, Огњен Бодирога, Маја Драгојевић Стојић, Мирјана Орашанин, Дарко Берјан, Драгомир Васић, Мирна Савић Бањац, Перо Ђурић и Ања Љубојевић.

Криви навод или реплику, имали су: Небојша Вукановић, Рамиз Салкић, Ненад Стевандић, Ђорђе Вучинић, Миланко Михајилица, Ања Љубојевић, Вукота Говедарица, Срђан Мазалица, Перо Ђурић, Денис Пијетловић, Радислав Дончић, Огњен Бодирога и Славиша Марковић.

Повреду Пословника, пријавили су: Небојша Вукановић, Игор Црнадак, Рамиз Салкић, Славиша Марковић, Ђорђе Вучинић, Мирна Савић Бањац и Денис Пијетловић.

Одузета је ријеч до краја претреса Игору Црнатку.

У складу са чланом 163, став 2 посланик Игор Црнадак је поднио усмени приговор о изјашњењу Народне скупштине који није усвојен (присутно 74, гласало 48) – 21 глас за, 26 против и један посланик се уздржао од гласања.

Клубови посланика СНСД, СП, ДЕМОС, УС, НПС и Посланичке групе СПС и ДНС поднијели су закључак.

Клуб посланика СДС поднио је закључке.

Закључена је расправа.

Завршну ријеч о овим тачкама дневног редао дао је Игор Жунић, народни посланик.

*У* ***дану за гласање***,26. априла 2023. године*,* своје одсуство најавили су народни посланици: Жељко Дубравац, Мирсад Дуратовић, Саша Грбић, Андреа Гајић, Александра Ступар Радић, Славенко Ристић, Милан Милаковић, Милан Радовић, Игор Црнадак, Небојша Дринић, Тања Вукомановић, Александар Трнинић, Радислав Дончић и Мирела Кајкут Зељковић.

**Ад – 1: Информација о Закључцима Народне скупштине Републике Српске од 17. фебруара 2020. године у вези антидејтонског дјеловања Уставног суда БиХ**

**Закључак о Информацији о Закључцима Народне скупштине Републике Српске од 17. фебруара 2020. године у вези антидејтонског дјеловања Уставног суда БиХ**

1. Народна скупштина Републике Српске усваја Информацију о Закључцима Народне скупштине Републике Српске од 17. фебруара 2020. године у вези антидејтонског дјеловања Уставног суда БиХ.

2. Народна скупштина Републике Српске позива судије Уставног суда БиХ из реда српског народа да поднесу оставку на мјесто судије Уставног суда БиХ док Народна скупштина Републике Српске не одлучи другачије.

3. Овај закључак ступа на снагу наредног дана од дана доношења.

**усвојен је са** (присутно 68, гласало 60) **47 гласова *за, два против и 11 посланика се уздржало од гласања.***

**Закључци клубова посланика СНСД, СП, ДЕМОС, УС, НПС и посланичких група СПС и ДНС**

1. Народна скупштина Републике Српске задужује посланике из Републике Српске у Представничком дому Парламентарне скупштине БиХ да у што краћем року припреме и упуте у парламентарну процедуру закон о Уставном суду БиХ, којим ће се дефинисати састав Уставног суда БиХ без страних судија.
2. Овај закључак ступа на снагу даном доношења.

**усвојени су са** (присутно 68, гласало 58) **56 гласова *за, два против и ниједан посланик се није уздржао од гласања.***

**Закључци Клуба посланика СДС**

1. Народна скупштина Републике Српске одбацује Информацију о Закључцима Народне скупштине Републике Српске од 17. фебруара 2020. године у вези антидејтонског дјеловања Уставног суда БиХ.
2. Народна скупштина Републике Српске констатује да су се представници Републике Српске у институцијама БиХ понашали на неодговоран начин, те да нису поштовали Закључке Народне скупштине Републике Српске.
3. Народна скупштина Републике Српске констатује да су се институције Републике Српске понашале крајње непримјерено, те да су и поред децидних задужења од Народне скупштине Републике Српске да не спроводе антидејтонске и недемократске одлуке Високог представника и Уставног суда БиХ, исте уважиле и проводиле.
4. Народна скупштина Републике Српске још једном упозорава представнике Републике Српске у институцијама БиХ и позива их на одговорност и поштовање закључака са Десете посебне сједнице од 17. фебруара 2020. године, а нарочито закључка број 4 који је крајње резолутан и јасан у сваком погледу.
5. Народна скупштина Републике Српске захтијева од представника Републике Српске у институцијама БиХ да сваких наредних 60 дана обавјештавају Народну скупштину Републике Српске о спровођењу ових закључака.
6. Народна скупштина Републике Српске још једном изражава своје потпуно опредјељење да се све одлуке Уставног суда БиХ које се односе на непоштовање члана 3, тачка 3 Устава БиХ, који на најдиректинији начин дефинише пресумпцију надлежности у корист ентитета, а не државе, што представља темељни уставни принцип на основу кога су подијељене надлежности, неће примјењивати на територији Републике Српске.
7. Ови закључци ступају на снагу осмог дана од дана доношења.

**нису усвојени** (присутно 68, гласало 55) – 19 гласова *за, 31 против и пет посланика се уздржало од гласања*

**Ад – 2: Информација о закључцима Народне скупштине Републике Српске усвојеним 10. децембра 2021. године**

**Закључак о усвајању Информације о закључцима Народне** **скупштине Републике Српске усвојеним 10. децембра 2021. године**

1. Народна скупштина Републике Српске усваја Информацију о закључцима Народне скупштине Републике Српске усвојеним 10. децембра 2021. године.
2. Овај закључак ступа на снагу наредног дана од дана доношења.

**усвојен је са** (присутно 68, гласало 60) **47 гласова *за, 13 против и ниједан посланик се није уздржао од гласања.***

**Закључак о измјени Закључка број 02/1-021-1030/21 од 10. децембра 2021. године**

1. У тачки 2 Закључка у вези Информације о преносу надлежности са Републике Српске на ниво БиХ ријечи „у року до шест мјесеци“ бришу се, а послије ријечи „функционисање Републике Српске“ брише се тачка и додају ријечи „када се за то стекну одговарајући услови“.
2. Овај закључак ступа на снагу наредног дана од дана доношења.

**усвојен је са** (присутно 68, гласало 58) **47 гласова *за, 11 против и ниједан посланик се није уздржао од гласања.***

**Закључак о измјени Закључка број 02/1-021-1031/21 од 10. децембра 2021. године**

1. У тачки 5 Закључка у вези Информације о преносу надлежности у области индиректног опорезивања ријечи „у року до шест мјесеци“ бришу се, а послије ријечи „Закон о акцизама Републике Српске“ брише се тачка и додају ријечи „када се за то стекну одговарајући услови“.
2. Овај закључак ступа на снагу наредног дана од дана доношења.

**усвојен је** **са** (присутно 68, гласало 51) ***47 гласова за, четири против и ниједан посланик се није уздржао од гласања.***

**Закључак о измјени Закључка број 02/1-021-1032/21 од 10. децембра 2021. године**

1. У тачки 4. Закључка у вези Информације о правосудним институцијама БиХ ријечи „у року до шест мјесеци“ бришу се, а послије ријечи „Закон о Високом судском и тужилачком савјету Републике Српске“ брише се тачка и додају ријечи „када се за то стекну одговарајући услови“.
2. Овај закључак ступа на снагу наредног дана од дана доношења.

**усвојен је са** (присутно 68, гласало 57) **46 гласова*****за, 11 против и ниједан посланик се није уздржао од гласања.***

**Закључак о измјени Закључка број 02/1-021-1033/21 од 10. децембра 2021. године**

1. У тачки 4 Закључка у вези Информације о преносу надлежности са Републике Српске на ниво БиХ у области одбране и безбједности ријечи „у року до шест мјесеци“ бришу се, а послије ријечи „безбједности“ брише се тачка и додају ријечи „када се за то стекну одговарајући услови“.
2. Овај закључак ступа на снагу наредног дана од дана доношења.

**усвојен је** **са** (присутно 68, гласало 60) **47 гласова *за, 13 против и ниједан посланик се није уздржао од гласања.***

**Закључци Клуба СДС**

1. Народна скупштина Републике Српске одбацује Информацију о закључцима Народне скупштине Републике Српске усвојеним 10. децембра 2021. године.
2. Народна скупштина Републике Српске подсјећа да је Влада Републике Српске пропустила да проведе закључке о правосудним институцијама, закључке из области одбране и безбједности, као и закључке из области индиректног опорезивања у предвиђеном року од шест мјесеци и пролонгирала предвиђени рок до најкасније 10. децембра 2022. године.
3. Народна скупштина Републике Српске констатује да су крајње предвиђени рокови са термином до 10. децембра 2022. године изигнорисани од стране Владе Републике Српске до данас, те с тога позива Владу Републике Српске на одговорност.
4. Народна скупштина Републике Српске закључује да именовање Радована Вишковића за мандатара за састав Владе Републике Српске представља јасан показатељ да никад није постојала искрена намјера да се закључци усвојени на Двадесет четвртој посебној сједници Народне скупштине Републике Српске од 10. децембра 2020. године реализују, јер у супротном Радован Вишковић не би био реизабран на мјесто предсједника Владе Републике Српске.
5. Ови закључци ступају на снагу осмог дана од дана доношења.

**нису усвојени** (присутно 68, гласало 56) – *21 глас за, 34 против и један посланик се уздржао од гласања.*

Предсједник је закључио Шесту посебну сједницу Народне скупштине Републике Српске.

У складу са чланом 174 став 10 Пословника Народне скупштине Републике Српске саставни дио овог записника је стенограм од 138 страница, тонски и видео-запис Шесте посебне сједнице Народне скупштине Републике Српске.

**ГЕНЕРАЛНИ СЕКРЕТАР ПРЕДСЈЕДНИК**

**НАРОДНЕ СКУПШТИНЕ НАРОДНЕ СКУПШТИНЕ**

***Боран Босанчић Др Ненад Стевандић***